Ο **σουλτάνος Μοχάμεντ Μιρζά** Soltan Mohammad Mirza), (31 Δεκεμβρίου 1632 – 25/26 Οκτωβρίου 1666) περισσότερο γνωστός με τον δυναστικό του τίτλο Αμπάς Β΄ (Περσικά: شاه عباس دوم‎‎) ήταν ο έβδομος βασιλέας των Σαφαβιδών (σάχης) της Περσίας, που κυβέρνησε από το 1642 έως το 1666.

Βίος
----

Γεννήθηκε στο Καζβίν με το όνομα του σουλτάνος Μοχάμεντ Μιρζά. Ήταν ο μεγαλύτερος γιος του Σαφί της Περσίας και της Κιρκάσιας Άννα Χανούμ. Δεν γνωρίζουμε πολλά πράγματα για τον νεαρό Μοχάμεντ, εκτός από το ότι πέρασε τα νεανικά του χρόνια στο χαρέμι των Σαφαβιδών και διδάχτηκε από τον μέντορά του Ρατζάμπ Αλί Ταμπριζί (Rajab Αλί Tabrizi). Επίσης, έμαθε πώς να διατηρεί την τάξη στο κράτος και άλλα βασιλικά καθήκοντα από δύο άλλους ευγενείς, τον Μοχάμεντ Αλι-Μπεγκ και τον Γιανί Χαν Σαμλού.

Στις 15 Μαΐου 1642, στο Κασάν, ο Μοχάμεντ Μιρζά στέφθηκε σάχης της Περσίας και επέλεξε το όνομα Αμπάς Β΄, ως δυναστικό όνομά του. Δεδομένου ότι ήταν λιγότερο από δέκα χρονών όταν έγινε σάχης, τα καθήκοντά του ανατέθηκαν στα χέρια της μητέρας του, Άννα Χανούμ και του μεγάλου βεζίρη, Σαρού Τακί (Saru Taqi), ενώ Αμπάς επικεντρώθηκε στην εκπαίδευσή του στο Καζβίν. Η Άννα Χανούμ και ο Σαρού Τακί συνεργάστηκαν στενά και υπό την καθοδήγησή τους η Περσία βρισκόταν σε ασφαλή χέρια. Ο Γάλλος περιηγητής Ζαν Σαρντέν (Jean Chardin) σημείωσε θετικά τη συνεργασία τους, αλλά και τη δύναμη των γυναικών στη διακυβέρνηση της χώρας.

Σε αντίθεση με τον πατέρα του, ο Αμπάς Β΄ έδειξε ενεργό ενδιαφέρον για τη διακυβέρνηση και τις στρατιωτικές υποθέσεις όταν άρχισε να κυβερνά ο ίδιος (πιθανώς σε ηλικία 15 ετών). Το καλοκαίρι του 1648 προσπάθησε να ανακαταλάβει την Καννταχάρ από τους Μογγόλους. Εκστράτευσε από το Ισφαχάν με ένα στρατό 40.000 ανδρών και μετά την κατάληψη του Μποστ, πολιόρκησε τη Κανταχάρ και την κατέλαβε μετά από σύντομη πολιορκία στις 22 Φεβρουαρίου 1649. Ο Αμπάς Β΄ στη συνέχεια διόρισε τον Γεωργιανό *γκουλάμ* («στρατιωτικός σκλάβος») Μιχράμπ Χαν κυβερνήτη της πόλης. Οι Μογγόλοι επιχείρησαν να ανακαταλάβουν την πόλη το 1651, αλλά η άφιξη του χειμώνα τους ανάγκασε να αναστείλουν την πολιορκία.

Η βασιλεία του Αμπάς Β΄ ήταν σχετικά ειρηνική, και ήταν σημαντική για την ελευθερία της Περσίας από κάθε επίθεση των Οθωμανών. Πέθανε στο Χουσράου Αμπάντ, κοντά στο Νταμγκάν τη νύχτα της 25 προς 26 Οκτωβρίου 1666 και θάφτηκε δίπλα στον πατέρα του στο Κουμ.

Oικογένεια
----------

Τον διαδέχθηκε ο γιος του Σουλεϊμάν Α΄ της Περσίας. Γιοι του ήταν επίσης ο Χαμζά Μιρζά, ο Ισμαήλ Μιρζά και ο Μιρζά Αλί Νακί και είχε δύο κόρες.

Ποίηση
------

Σύμφωνα με την *Encyclopaedia Iranica* στο λήμμα της για τη λογοτεχνία των Αζέρων-Τούρκων έγραψε ποιήματα στα Τουρκικά (Αζερμπαϊτζανικά). Το ψευδώνυμό του στην ποίηση ήταν Τανί.

Παραπομπές-σημειώσεις
---------------------

1. ↑  pantheon.world/profile/person/Abbas\_II\_of\_Persia. Ανακτήθηκε στις 9  Οκτωβρίου 2017.
2. ↑  «Аббасъ I» (Ρωσικά)
3. ↑  «Аббасъ I» (Ρωσικά)
4. 1 2  Babaie και άλλοι 2004, σελ. 44
5. 1 2  Savory 1985, σελ. 76
6. ↑  Roemer 1986, σελ. 288.
7. ↑  Newman 2008, σελ. 81.
8. 1 2 3  Matthee & Mashita 1985
9. ↑  Roemer 1986, σελίδες 299-300.
10. ↑  Roemer 1986, σελ. 301.
11. ↑  Babaie και άλλοι 2004, σελ. 105.
12. ↑  Buyers, Christopher. «PERSIA - The Safavid Dynasty (Genealogy)». Ανακτήθηκε στις 1 Δεκεμβρίου 2015.
13. ↑  *H. Javadi and K. Burrill*. Azeri Turkish Literature

Βιβλιογραφία
------------

* Babaie, Sussan· Babayan, Kathryn· McCabe, Ina Baghdiantz· Farhad, Massumeh (2004). *Slaves of the Shah: New Elites of Safavid Iran*. London, UK: I. B. Tauris. σελίδες 1–218. ISBN 1-8606-4721-9. LCCN 2005272298.
* Matthee, Rudi; Mashita, Hiroyuki (1985). «Kandahar IV: From The Mongol Invasion Through the Safavid Era». Στο: Yarshater, Ehsan, επιμ. *Kandahar IV: From The Mongol Invasion Through the Safavid Era*. Routledge & Kegan Paul.. Ανακτήθηκε στις 11 September 2014.
* Newman, Andrew J. (2008). *Safavid Iran: Rebirth of a Persian Empire*. London, UK: I. B. Tauris. σελίδες 1–281. ISBN 1-8451-1830-8.
* Roemer, H. R. (1986). «The Safavid period». *The Cambridge History of Iran*. 6: The Timurid and Safavid periods. Cambridge, UK: Cambridge University Press. σελίδες 189–351. ISBN 0-5212-0094-6.

  

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268954445
* LCCN: no98106664
* ISNI: 0000 0003 8338 8022
* GND: 121429725
* BNF: cb16295845k (data)

 |

 |